PATVIRTINTA
Vilkaviškio rajono savivaldybės 
visuomenės sveikatos biuro
direktoriaus 2016 m. balandžio 14  d.
įsakymu Nr. V-18

KONKURSO „AUGU SVEIKAS IR ŠVARUS” 
NUOSTATAI


I. BENDROSIOS NUOSTATOS

1. Konkurso „Augu sveikas ir švarus“ (toliau – Konkursas) nuostatai nustato konkurso tikslą, vykdymo laiką, konkurso organizavimo taisykles, laimėtojų vertinimo kriterijus ir apdovanojimų tvarką.
2. Konkursas „Augu sveikas ir švarus“ skirtas visoms Vilkaviškio rajono savivaldybės ikimokyklinio ugdymo įstaigoms. 
3.  Konkurso organizatorius – Vilkaviškio rajono savivaldybės visuomenės sveikatos biuras.

II. KONKURSO TIKSLAI

4. Konkurso tikslas – ugdyti ir stiprinti teisingus vaikų asmens higienos įgūdžius, skatinti sveiką gyvenseną.  

III. DALYVAVIMO SĄLYGOS

5. Ikimokyklinio ugdymo įstaigos, norinčios dalyvauti konkurse, organizatorius turi informuoti iki 2016 m. gegužės 5 d., el. p. info.vilkaviskiovsb@gmail.com ir atsiųsti užpildytą 1 priedą.
6. Konkursas vyks 2016 m. gegužės 12 d., 9.30 val. Vilkaviškio kultūros centre (Vytauto g. 28, Vilkaviškis).

IV. KONKURSO DALYVIAI

7. Konkurso dalyviai 5 – 6 metų vaikai.
8. Konkurse gali dalyvauti iš kiekvienos ikimokyklinio ugdymo įstaigos po vieną komandą.
9. Komandą sudaro penki vaikai ir auklėtojas, komanda gali būti sudaryta ir iš kelių grupių vaikų. 
10. Komanda turi turėti pavadinimą.

V. KONKURSO ORGANIZAVIMAS

11. Komandas konkursui ruošia grupės auklėtojas, bei visuomenės sveikatos priežiūros specialistas, vykdantis sveikatos priežiūrą ugdymo įstaigoje. Konkursui užduotys bus parengtos iš sveikos gyvensenos ir asmens higienos temų.
12. Konkursą sudaro:
12.1. komandų prisistatymas (namų darbas) iki 3 min;
12.2. užduotys (judrioji užduotis, žinių patikrinimas ir kitos rungtys);
12.3. apdovanojimai.
VI. VERTINIMAS IR APDOVANOJIMAI

13. Konkurso užduotis vertins Vilkaviškio rajono savivaldybės visuomenės sveikatos biuro sudaryta komisija.
14. Konkurso užduočių vertinimas:
14.1. komandos prisistatymas vertinamas 3 balų sistemoje. 
14.2. užduotys (judrioji užduotis, žinių patikrinimas ir kitos rungtys) vertinamos 3 balų sistemoje. 
15. Kiekvienas komisijos narys vertina atskirai, bendrai išvedamas vertinimo vidurkis. Nugali komanda surinkusi daugiausiai balų. 
16.  Komandų apdovanojimas:
16.1. komandos, laimėjusios pirmą, antrą ir trečią vietas apdovanojamos diplomais ir prizais.
16.2.  kitos konkurse dalyvavusios komandos apdovanojamos padėkos raštais ir atminimo dovanėlėmis.
[bookmark: _GoBack]
VII. BAIGIAMOSIOS NUOSTATOS

17. Dėl išsamesnės informacijos prašome kreiptis: S. Daukanto g. 17A, 70124 Vilkaviškis, 216 kab., tel. (8 342) 31 058, el. p.:  info.vilkaviskiovsb@gmail.com. 

